Straelborn

**Straelborn** ja **Strahlborn**, ka *Stralborn* (vene keeles *Штральборн*) on Vestfaalist pärit kaupmehe- ja aadlisuguvõsa. Nimekuju *Straelborn* kasutas 1682. aastal Rootsis aadeldatud liin.

## Ajalugu
Vestfaalist pärit suguvõsa kohta on Liivimaal teateid 1547. aastast. Suguvõsaliin algab Tartu bürgermeistri Thomas Strahlborniga (suri enne 1572). 30.  mail 1682 said tema järeltulijad Ebert Strahlborn (maeti 1688) ja Diedrich Strahlborn (suri 1712) naturalisatsiooni korras Rootsi aadliseisusse ning nad said perekonnanimeks **von Straelborn**.

## Straelbornid ja Strahlbornid rüütelkonna matriklis
1747. aastal võeti Liivimaa rüütelkonna matriklisse Moritz von Strahlborn (1687−1766). 1752. aasta 4. juulil (vkj) immatrikuleeriti Eestimaa rüütelkonna matriklisse Koordi liinist pärit Johann Ewert von Straelborni (1709−1745) lesk ja lapsed. 6. märtsil (vkj) 1809 immatrikuleeriti Heinrich Johann von Strahlborn (1751−1814) ning järgmise aasta 2. augustil (vkj) vennad Jobst Heinrich von Strahlborn (1751−1823) ja Karl Friedrich von Strahlborn (1755−1824).

## Suguvõsa liikmeid
### Strahlborn
*Thomas Strahlborn (suri enne 1572), Tartu raehärra ja bürgermeister, kirikueestseisja
*Johann Strahlborn (suri 1600), Tallinna raehärra, kohtufoogt
*Kaspar Strahlborn (maeti 1605), Tallinna raehärra
*Urban Strahlborn (suri 1657), teoloogiamagister, Kirbla pastor
*Thomas Strahlborn (u 1610−1679), Narva raehärra, kaupmees, mõisaomanik
*Christian Strahlborn (1625−maeti 1688), Tallinna raehärra ja bürgermeister, mõisaomanik
*Johann Strahlborn (1659−1728), Tallinna raehärra, kohtufoogt, kaupmees
*Barthold (Bartholomäus) Strahlborn (u 1665−pärast 1710), Kullamaa koguduse pastor
*Barthold Strahlborn (1689/1691−1755), Tallinna raehärra, kohtufoogt, kaupmees
*Hermann Johann Strahlborn (1701−pärast 1766), Narva raehärra, kaupmees
*Kaspar Strahlborn (1706−1760), Tallinna raehärra, kirikueestseisja
*Heinrich Christian von Strahlborn/Straelborn (1710−1762), Tallinna Suurgildi vanem
*Lorenz Georg (Jürgen) Strahlborn (1730−1796), kolleegiumiassessor, kohtufoogt, Narva raehärra
*Heinrich Johann von Strahlborn (1751−1814), Tallinna raehärra, sündik ja bürgermeister, Koppelmaa mõisaomanik, kes kanti 1809. aastal Eestimaa rüütelkonna aadlimatriklisse nr 305 all
*Jobst Heinrich von Strahlborn (1751−1823), Tallinna linnakonsistooriumi sekretär, notar, Tallinna raehärra
*Karl Friedrich von Straelborn (1755−1824), jurist, Eestimaa ülemmaakohtu advokaat, Liberty suvemõisa omanik
*Karl ''Friedrich'' von Straelborn (u 1796 – 1854), Undla mõisa rentnik
*''Karl'' Johann von Strahlborn (1826−pärast 1903), staabikapten, tõeline riiginõunik
*Oskar ''Konstantin'' von Strahlborn (1855−pärast 1916), tõeline riiginõunik
*Vladimir Strahlborn (1892−1966), leitnant, piloot, üks lennunduse pioneere Venemaal

### Straelborn
*Ewert (Eberhard) von Straelborn (1666−1736), Venemaa keisririigi sõjaväelane (kindralmajor), mõisaomanik
*Carl Gustaf von Straelborn (1745–1797), kreisikohtunik, Koordi mõisnik
*Reinhold Johann von Straelborn (1784−1873), Eestimaa rüütelkonna sekretär, Kambja kihelkonna Prangli mõisa omanik
*Friedrich Wilhelm von Straelborn (1796−1877),  Venemaa keisririigi sõjaväelane (kindralmajor), Kose-Uuemõisa mõisa mõisaomanik
*Wilhelm Reinhold Otto von Straelborn (1848−1912), riiginõunik, Harjumaa kreisisaadik, Eestimaa rüütelkonna maanõunik, Tallinna linnavolinik, Saue, Vanamõisa, Perila, Rätla mõisate omanik või valdaja
*Wilhelm Adelhard von Straelborn (1874−1916), õuenõunik, Venemaa keisririigi diplomaat, Saue mõisa omanik

## Straelborni ja Strahlborni suguvõsa mõisavaldused

*Eestimaa:
**Haimre (*Heimar*) (1910−1919), Kalju (*Kaljo*) (1706−? rendi-, ?−1725 pandivaldus), Karinõmme (*Karrinöm*) (1653−?, pandivaldus), Koordi (*Kirrisaar*) (1679−1782), Koppelmaa (*Koppelmann*) (1793−1807 pandi-, 1807−1814 pärusvaldus), Kose-Uuemõisa (*Neuenhof*) (1834−1851), Leila (*Leila*) (1706−? rendi-, ?−1725 pandivaldus), Pala (*Pallal*) (1639−1720ndad), Perila (*Pergel*) (1873−1893), Rätla (*Rettel*) (1873−1893), Saue (*Friedrichshof*) (1871−1919), Suru (*Surro*) (1639−XVII sajandi lõpp), Vanamõisa (*Wannamois*) (1882−1919), Varangu (*Wrangelshof*) (1777−1856), Võhmuta (*Wechmuth*) (1879−1893, poolmõis)
*Ingerimaa:
**Jankowitz (XVII sajandil)
*Liivimaa eesti distrikt:
**Poka (*Heidohof*) (1626−1760)

## Viited

## Kirjandus
*EAA, f. 1674, n. 2, s. 190 (Straelborni suguvõsa).
*Adelheim, Georg. *Die Genealogie der alten Familien Revals*. Reval: In Kommission bei F. Wassermann, 1925. Lk 105-107 https://dspace.ut.ee/handle/10062/65249.
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 448, 449.
**Genealogisches Handbuch der baltischen Ritterschaften*. Teil: Estland. Bd II. Görlitz: Verlag E. U. Starke, 1930. Lk 208-214.
**Genealogisches Handbuch des Adels*. Adelslexikon. Bd XIV. Limburg an der Lahn: C. A. Starke Verlag, 2003. Lk 181.
*Schlegel, Ernst Bernhard. Klingspor, Carl Arvid. *Den med sköldebref förlänade men ej å riddarhuser introducerade Svenska adelns ättar-taflor*. Stockholm: P. A. Norstedt & Söner, 1875. Lk 285-286 https://books.google.ee/books?id=qIouAAAAYAAJ&hl=et&pg=PA285#v=onepage&q&f=false.

## Välislingid
*Strahlborni suguvõsa genealoogia
*Väljavõte Eestimaa rüütelkonna genealoogilisest käsiraamatust